তুরস্কের স্কি রিসর্টে বিধবংসী অগ্নিকাণ্ড, মৃত কমপক্ষে ৬৬, আহত ৩২

তুরস্ক: তুরস্কের (Turkiye) স্কি রিসর্টে (ski resort) ভয়াবহ অগ্নিকাণ্ড (Massive fire incident) । পুড়ে মৃত্যু কমপক্ষে ৬৬ জনের, আহত ৩২ জন। মৃত আহতের সংখ্যা আরও বাড়তে পারে। বোলু প্রদেশের (Bolu province) একটি হোটেলে এই আগুন লাগার ঘটনা ঘটে। হোটেলটিতে ২৩৪ জন অতিথি ছিলেন। মঙ্গলবার ভোর রাতে এই রিসর্টটিতে আগুল লাগে।

স্থানীয় সংবাদ সংস্থা জানিয়েছে, জানলা দিয়ে লাফ দিয়ে পড়ার সময় দুজনের মৃত্যু হয়েছে। সোশ্যাল মিডিয়ায় দেখা গেছে, কিছু লোক চাদর ও কম্বল ব্যবহার করে ঘর থেকে নিচে নামার চেষ্টা করছে।

সোশ্যাল মাধ্যমে একটি ভিডিয়ো শেয়ার হয়েছে। সেখানে দেখা গেছে দাউ দাউ করে জ্বলছে হোটেলটি। মাঝরাতে অগ্নিকাণ্ডের ঘটনায় ভয়ে আতঙ্কে, অতিথিরা জানলা দিয়ে লাফ দেয়। আগুনের লেলিহান শিখা এক বিধ্বংসী রূপ নিয়েছে। হোটেলটিতে থেকে কর্মী ও অতিথিদের দ্রুত খালি করে অন্যত্র সরানো হয়েছে। ৩০টি দমকল ও ২৮টি অ্যাম্বুলেন্স ঘটনাস্থলে পাঠানো হয়েছে।

আরও পড়ুন: ফের ভূমিকম্প! আচমকা কেঁপে উঠল শহর, আহত অন্তত ২৭

মঙ্গলবার উত্তর-পশ্চিম তুরকিয়ের একটি স্কি রিসর্ট কাম হোটেলে ভয়াবহ অগ্নিকাণ্ডের ঘটনা ঘটে। নিহত কমপক্ষে ৬৬ জন, আহত ৩২। মঙ্গলবার ভোর সাড়ে তিনটে লাগার আগুন লাগার ঘটনা ঘটে। বোলু প্রদেশে হোটেলটি রয়েছে। কার্তালকায় রিসর্টটি ১২ তলা। গ্র্যান্ড কার্তাল হোটেলের রেস্তোরাঁয় আগুন লাগে।

হোটেলের একজন স্কি প্রশিক্ষক নেকমি কেপসেতুটান বলেন, আগুনের লাগার সম য় তিনি ঘুমিয়ে ছিলেন। তিনি দ্রুত ঘর থেকে বেরিয়ে আসেন। তিনি ২০ জন হোটেলে থাকা অতিথিকে রুম থেকে বের করতে পেরেছিলেন। হোটেলের ছাদ ও উপরের তলা আগুনে পুড়ে গেছে। অগ্নিকাণ্ডের তদন্তের নির্দেশ দিয়েছে সরকার। রিসর্টটি কাঠের হওয়ায় আগুন নেভাতে দেরি হচ্ছে।

ইস্তাম্বুল থেকে প্রায় ৩০০ কিলোমিটার পূর্বে কোরোগলু পর্বতমালার একটি জনপ্রিয় স্কি রিসর্ট হল কার্তালকায়া।

তুর্কি প্রেসিডেন্ট রিসেপ তাইয়িপ এরদোয়ান এক্সে বলেছেন, ‘আগুনে প্রাণ হারানো আমাদের নাগরিকদের জন্য আমি ঈশ্বরের কাছে করুণা প্রার্থনা করছি।’ তিনি ‘এই মর্মান্তিক দুর্ঘটনায়’ আহতদের দ্রুত আরোগ্য কামনা করে তদন্তের নির্দেশ দিয়েছেন।